
9. juuli 2008. aasta määrust (EÜ) nr 762/2008 liikmesriikide vesiviljelust käsitleva statistika esitamise kohta[footnoteRef:1] muudeti Euroopa Parlamendi ja nõukogu 11. detsembri 2013. aasta määrusega (EL) nr 1350/2013, millega muudetakse teatavaid seadusandlikke akte põllumajandus- ja kalandusstatistika valdkonnas[footnoteRef:2], et viia rakendamisvolitused vastavusse Euroopa Liidu toimimise lepinguga. [1: 	ELT L 218, 13.8.2008, lk 1.]  [2: 	ELT L 351, 21.12.2013, lk 1.] 

Määruse (EÜ) nr 762/2008 artikliga 9 on komisjonile antud õigus võtta vastu delegeeritud õigusakte. Seda õigust võib kasutada, et võtta arvesse majanduse ja tehnika arengut. Delegeeritud õigusaktidega võib muuta I lisa, et kohandada selles esitatud mõisteid vastavalt rahvusvaheliste mõistete muutumisele, ja II–VI lisa.
Artikli 9a lõike 2 kohaselt on delegeeritud õigusaktide vastuvõtmise õigus antud viieks aastaks alates 10. jaanuarist 2014. Seda õigust pikendati 2019. aastal vaikimisi kuni 10. jaanuarini 2024[footnoteRef:3]. [3: 	COM(2018) 09 final] 

Seda õigust pikendatakse vaikimisi viie aasta võrra, välja arvatud juhul, kui Euroopa Parlament või nõukogu on sellise pikenduse vastu.
Komisjon on kohustatud esitama aruande delegeeritud volituste kohta hiljemalt üheksa kuud enne viieaastase tähtaja möödumist. Käesolev aruanne esitatakse selle kohustuse täitmiseks.
Delegeeritud volituste kasutamine komisjoni poolt määruse (EÜ) nr 762/2008 alusel
Komisjon ei ole veel kasutanud talle määrusega (EÜ) nr 762/2008 antud õigust võtta vastu delegeeritud õigusakte.
Komisjon hindas Euroopa kalandusstatistikat[footnoteRef:4] 2019. aastal[footnoteRef:5] ja tegi 2021. aastal mõjuhinnangu. Võttes arvesse mõjuhinnangut, konsultatsioonide tulemusi ja arutelusid sidusrühmadega, on eelistatud variant Euroopa kalandusstatistika uus ühtlustatud õigusraamistik, mis hõlmab püüki, lossimist, kalalaevastikku ja vesiviljelust käsitlevat statistikat. [4: 	Euroopa kalandusstatistika hõlmab püügi-, lossimis- ja vesiviljelusstatistikat.]  [5: 	SWD(2019) 425 final
] 

1. Järeldused
Komisjon ei ole veel kasutanud talle määrusega (EÜ) nr 762/2008 antud õigust võtta vastu delegeeritud õigusakte.
Komisjon on seisukohal, et tal peaks see õigus säilima ka edaspidi, kuna võib osutuda vajalikuks võtta vastu delegeeritud õigusakt, et muuta eespool nimetatud määruse I, II ja VI lisa vastamaks andmekasutajate vajadustele tulevase ühise kalanduspoliitika kontekstis. 

